**ЦЕНТАР ЗА ОБРАЗОВАЊЕ И РАЗВОЈ**

**„МИОНИЦА“**

# ИЗВЕШТАЈ О РАДУ ЗА 2021. ГОДИНУ

**ОСНИВАЧ: СКУПШТИНА ОПШТИНЕ МИОНИЦА**

**КНЕЗА ГРБОВИЋА ББ.**

**М И О Н И Ц А**

1. **УВОД**

Изводом из Статута, који је усвојен на седници Скупштине, 4. 11. 2016. наводи се да је

„установа **ЦЕНТАР ЗА ОБРАЗОВАЊЕ И РАЗВОЈ „МИОНИЦА**“ (у даљем тексту: Центар) основана ради остваривања права грађана, односно задовољавања потреба грађана, као и остваривања другог законом утврђеног интереса у области образовања и развоја људских ресурса на локалном, регионалном и националном нивоу и за пружање образовно-забавних и спортских активности“.

Центар за образовање и развој „Мионица“ остварује циљеве у области неформалног образовања.

# 1.2. МИСИЈА

Мисија Центра је да пружањем обука свим категоријама становништва омогући квалитетније и ефикасније пословање на свим пољима, појачавањем капацитета незапослених убрза процес њиховог проналажења посла, а од младих да створи квалитетне широкообразоване људе који ће своје знање искористити за напредак и бољитак општине. Истовремено, богатећи културну и образовну понуду, Центар ће допринети угледу општине чинећи је пожељнијим местом за живот и смањујући тренд одласка у веће градове.

# 1.3. ВИЗИЈА

Визија Центра је да постане модерна, мултифункционална и стручно оспособљена установа која задовољава потребе грађанства у свим областима неформалног образовања на нивоу општине и Колубарског округа; која је лидер у стручном усавршавању државних чиновника и просветних радника на државном нивоу; која је инкубатор нових идеја и образовних програма, при чему је партнер свим релевантним институцијама у земљи и иностранству.

# ОСНИВАЊЕ, УСЛОВИ, ОРГАНИЗАЦИЈА И ДЕЛАТНОСТ РАДА ЦЕНТРА

**2.1. О оснивању Центра**

Центар за образовање и развој “Мионица“, основан је Одлуком о оснивању Број: 6- 1/2016 од 01.09.2016.год. Скупштине Општине Мионица.

Делатност и начин рада Центра регулисани су Одлуком о оснивању, Статутом Центра и Правилником о унутрашњој организацији и систематизацији радних места.

# 2.2. Услови и организација рада Центра

Рад Центра за образовање и развој „Мионица“ реализује се у згради Средње школе “Мионица“, ул. Кнеза Грбовића бб у Мионици. Просторије које користи Центар су:

* + - 3 учионице за одржавање курсева (90 учесника)
		- 1 специјализована учионица за предшколце (10 места)
		- Мултимедијална учионица са 20 умрежених рачунара
		- 1 канцеларија директора
		- фискултурна сала
		- амфитеатар за одржавање семинара (80 места)

Центар организује активности у сарадњи са Средњом школом „Мионица“ регулисаним Меморандумом о сарадњи од 16. 12. 2016. при чему, уз обострану сагласност, може користити материјалне и људске ресурсе школе. Центар организује активности и ван зграде школе, а у сарадњи са другим васпитно-образовним установама. Због радова на реновирању зграде средње школе, канцеларија Центра је пресељена у зграду градске библиотеке, уз коришћење просторија исте и просторије JOB клуба

# Такође, за обуке и часове , Центар користи и просторије Културног центра, Хале спортова и ПУ „Невен“.

# 2.3. Основни подаци о Центру

## Назив Центар за образовање и развој „Мионица“

***Адреса Улица кнеза Грбовића, бб, Мионица***

***Телефони Тел.: 062/8804970***

***Web-site*** [www.mionica.rs](http://www.mionica.rs/)

***E-mail*** obrazovnicentarmionica@gmail.com

***ПИБ 109838426***

## Матични број 17897519

***Број жирорачуна 840-1202664-51***

***Радно време 08 – 16 часова; организовано поподне и викендом***

***Одговорна особа Весна Станковић***

* 1. **2.4. Делатност рада Центра**

Делатност Центра утврђена је Статутом, чланом 6: Претежна делатност Центра је:

-85.59 Остало образовање

(обухвата:образовање које није дефинисано по степенима образовања; академско туторство;центре за учење који нуде поправне курсеве;припремни часови за полагање испита;учење језика и школа конверзације;обуку за рад на рачунару; верску обуку,обуку за спасиоце на базенима и плажама;обуку преживљавања у природи;обуку за јавне наступе,обуку у брзом читању…)

Центар,поред претежне делатности обавља и следеће делатности:

-58.11 издавање књига,брошура,музичких књига и других публикација

-58.14 издавање часописа и периодичних издања

-58.19 остала издавачка делатност

-59.20 снимање и издавање звучних записа и музике

-62.01 рачунарско програмирање

-63.11 обрада података,хостинг и сл.

-63.12 веб портали

-70.21 делатност комуникације и односи са јавношћу

-70.22 консултантске активности у вези са пословањем и осталим управљањем

-85.51 спортско и рекреативно образовање

-85.52 уметничко образовање

-85.60 помоћне образовне делатности

# 2.5. Финансирање рада Центра

Центар за образовање и развој „Мионица“ је индиректни буџетски корисник, финансира се из буџета општине Мионица. Центар остварује и сопствене приходе организацијом различитих облика курсева и стручног усавршавања. Такође, финансира се и пројектно, аплицирањем на расписане конкурсе у земљи и иностранству.

Све трошкове за плате запослених и за организацију и извођење курсева, радионица, предавања, забавно-спортских активности и стручног усавршавања запослених у локалној самоуправи и образовању са територије општине Мионица финансира општина Мионица, преношењем средстава Центру одлуком о буџету.

# 2.6. Структура запослених

#  Центар за образовање и развој „Мионица“ има два запослена, и то в.д. директора – Весну Станковић , професора разредне наставе, седми степен стручне спреме и Иву Николић, професора шпанског језика и хиспанских књижевности, седми степен стручне, као уредник креативно-образовног програма. Такође, до 31.12.2021. године, Уговором о привремено-повременим пословима, ангажована је Милена Јањић, седми степен стручне спреме као администратор општих послова.

1. **Реализација активности јануар – децембар 2021.**

У 2021. организовани су бесплатни курсеви за ученике и грађанство општине Мионица из области страних језика (енглески језик за ученике основне школе, од првог до четвртог разреда и енглески језик за предшколце), музичко забавиште за узраст од 5 до 6 година; школа плеса (за предшколце, основце и одрасле); школа глуме(за основце); фолклор са две узрасне групе; школица програмирања – програмски језици Scratch, Delphi и Python (за основце); школица корективне гимнастике, новинарска радионица, према следећем распореду:

# 3.1.Реализација појединачних школа и курсева

|  |  |  |  |  |
| --- | --- | --- | --- | --- |
| **Назив програма и предавач** | **Дан** | **Време** | **Узраст /ниво** | **Период**  |
|  Енглески језик Кристина Недељковић Лукићее | Понедељак, среда и четвртак | 13:00-13:3513:40-14:20 | Основци од првог до четвртог разреда30-40 полазника | Од 11. јануара до 30. Јуна, а после паузе летњег распуста од 01. новембра до 31. децембра 2021. године |
| Енглески језикИвана Стефановић  | Понедељак иСреда |  11:00-11:4512:00 – 12:45 | Предшколци из ПУ „Невен“50-60 полазника | Од 11. јанара до 28. Јуна, а после летњег распуста од 04. октобра до 31. децембра2021. године |
| Школа плесаМиодраг Мићић – плесни студио „РМП“ | Среда, петак и недеља | 17:00-18:30,18:00-19:00 | Деца основне школе и одрасли | Од 11. јанара до 30. јуна 2021. године Септембар-децембар 2021. |
| Школа плесаМиодраг Мићић – плесни студио „РМП“ | Среда и петак | 08:45-09:30 | Деца – предшколски узраст | Од 11. јанара до 30. јуна 2021. године Септембар-децембар 2021. |
|  Фолклор – две групеКатарина НедељковићМилош Смиљанић-кореограф | Понедељак и четвртак | 17:00-21:00 | Најмлађи и средњи узраст | Од 11. јанара до 30. јуна 2021. ГодинеУ јулу и августу месецу, по потреби због манифестација Септембар-децембар 2021. |
| Школа глуме – глумице Маријана Андрић и Маја Лукић(од јануара часове држи Маја Лукић, а од октобра се придружила и Маријана Андрић) | Уторак и четвртак | 13:00-16:00 | Ученици основне школе | Од 11. јанара до 30. јуна 2021. године Октобар-децембар 2021. |
| Музичко забавиште Лала Недељковић | Понедељак, среда и петак | 10:00-12:00 | Узраст од 5 до 6 година115 полазника у три групе | Од 11. јанара до 30. јуна 2021. године Октобар-децембар 2021. |
| Етно-певање, групе „Мионе“ – етно-музиколог Милена Урошевић | Понедељак, среда и петак | 14:00-16:00 | Ученици основне и средње школе | Од 11. јанара до 30. јуна 2021. године Октобар-децембар 2021. |
|  |  |  |  |  |
| Програмирање - програмски језик Scratch – Ивана ПецикозаПрограмирање – програмски језик –Delphi и Python - Александра Јевтић | СредаПонедељак | 13:30-15:0011:30-13:00 | Ученици 4. разреда основне школеУченици 7. и 8. Разреда ОШ | Од 11. јанара до 30. јуна 2021. године Септембар-децембар 2021. |
| Новинарска радионица „Новинарство није баук“ | Среда | 11:30-13:00 | Ученици од 5. до 8. разреда ОШ | Од 11. јанара до 30. јуна 2021. године  |
| Школица корективне гимнастике | Понедељак, среда и петак | 13:30-13:30 | Ученици од 1. до 4. разреда ОШ | Од 11. јанара до 30. јуна 2021. године Септембар-децембар 2021. |

# 3.3. Сарадња са установама, организацијама и институцијама из Србије и окружења

Центар за образовање и развој „Мионица“ је остварио сарадњу у 2021. години са:

* Локалном самоуправом и службама општине Мионица
* Јавним установама и предузећима општине Мионица
* Школама и предшколском установом са територије општине Мионица,
* Представницима локалних самоуправа Колубарског округа

# ПРОМОЦИЈА Центра за образовање и развој „Мионица“

Промоција Центра се одвијала путем следећих активности: објављивање текстова у локалној и другој штампи и стручним часописима; презентација Центра у школама, институцијама и струковним удружењима; израда промотивног материјала Центра са свим активностима и свим планираним семинарима, предавањима и обукама; професионалних окупљања и сличних манифестација из области културе и уметности; редовним ажурирањем сајта и Фејсбук стране.

# ЗАКЉУЧАК

Реализација програма рада за 2021. годину зависила је од многих чинилаца на које Центар не може да утиче.

Центар за образовање и развој „Мионица“, a све под покровитељством Општине Мионица, поред свих горе набројаних обука, узима учешће у сваком програму који се догађа, без обзира која установа је организатор, исте.

**У организацији Културног центра из Мионице и Туристичке организације Мионица, Центар за образовање и развој узело је учешће у следећим програмима:**

1. Јануара 2021. године – „Мионица отвореног срца“
2. 14. јануара 2021. године – „Дан вароши Мионица2
3. 22. јануара 2021. године – Обележавање стогодишњице смрти војводе Живојина Мишића
4. 26. јануара 2021. године – Светосавска академија
5. 8. Марта 2021. Године – обележавање Светског дана жена
6. 3. маја 2021. године – „Васкршње радовање“
7. 19. маја 2021. године – Премијера дечије представе полазника Школе глуме, под називом „Седам Снежана и патуљак“
8. 17. и 18. маја 2021. године – Јавни часови музичке школе „Живорад Грбић“
9. Од 26.маја 2021. године, припремни часови за све ученике осмих разреда на територији Општине Мионица за завршни испит из предмета Српски језик и Математика
10. 5. јуна 2021. године – „Зелена недеља“ – ликовни и литерартни конкурс на еколошке теме са програмом у парку, под називом „Буди део решења, а не загађења“
11. 28. јун 2021. године – „Видовданска академија“
12. 16-20. јула 2021. године – „Мишићеви дани „, а 19.јула у организацији Центра за образовање и развој, „Варошко вече“ (Сусрети и наступи великог броја КУД-ова из нашег краја)
13. 1.август 2021. године – „Мионичко ћемане“ у Горњем Лајковцу у порти цркве Св.Спиридона
14. 14. и 15. авгиста 2021. године- „Врујачки извори“
15. Од 4. до 10. октобра 2021. године – „Дечија недеља“
16. 24. октобра 2021. године- „Михољски сусрети села“ у селу Брежђе
17. 27. и 28. децембра 2021. године – Дечија представа „Седам Снежана и патуљак“ (адаптирани текст за новогодишње празнике)
18. 29. децембра 2021. године – Концерт плесног студија „РМП“ у Културном центру, за млађи узраст и основце, а у вечерњем термину у холу Основне школе, плесно вече за одрасле

 **За Центар за образовање и развој „Мионица“**

 **в.д.директор**

 **Весна Станковић**